Ła resołusion unitària o resołusion comun ła ze na mezura lejislativa doparada dal Congreso dei Stati Unii d'Amèrica. Ła dimanda el voto favorévoło sia de ła Càmara che del Senato e ła ze ligada a ła sevente aprovasion del Presidente che, cofà inte el cazo de un normałe dizegno de leje , el połe ezersitar el poder de veto. In zènare no ghe ze difarensa intrà na leje emanata traverso de un dizegno de leje o na resołusion unitària o comun. Ghe ze parò na difarente dòpara dei do prosedimenti lejislativi. I disegni de leje i ze normalmente doparai par crear, abrogar o emendare leji ezistenti inte el Còdaze statunitense, cusita cofà par łe dódaze leji de incantonamento anuałi. Le resołusion comuni o unitàrie invese łe vien doparae soratuto par: Autorizar picenini incantonamenti Par resołusion che łe estende incantonamenti tolti inte un presedente ano fiscałe co che una o pì de łe dodaze leji de incantonamento łe ga tardà el so iter Par creare comision tenporànee o altri organismi ad hoc Par crear tenporànee ecesion a leji che ghe ze Par declarare guera Par tore posedimento de altri teritori o nasion in magnera pì sénplega e pì rapida in confronto al normałe tratà de anesion.